ZAVOD ZA HITNU MEDICINU POŽEŠKO-SLAVONSKE ŽUPANIJE

OSJEČKA ULICA 109, POŽEGA

UR.BROJ: 02-719/03-2026 

Požega, 26. svibnja 2026.g.

ZAPISNIK S 32. SJEDNICE V. SAZIVA UPRAVNOG VIJEĆA

ZAVODA ZA HITNU MEDICINU POŽEŠKO-SLAVONSKE ŽUPANIJE

32. sjednica Upravnog vijeća Zavoda za hitnu medicinu Požeško-slavonske županije u V. sazivu održana je 26. svibnja 2026.g. u 10:00 sati u prostorijama ravnateljstva Zavoda. . 


Na sjednici su sudjelovali:

· Marijan Višaticki, dipl.iur. – predsjednik Upravnog vijeća 

· Sanja Predavec, dr.med. – član Upravnog vijeća – video vezom
· Sandra Sekulić Pojer, dipl.novin. – član Upravnog vijeća

· Anamarija Petković, mag.med.tech. – član Upravnog vijeća 

· Rihard Perinović, dr. med. spec. obit. med. – član Upravnog vijeća

· Marijan Francuz, medicinski tehničar – član Upravnog vijeća

· Fabijan Barišić, dipl.iur.univ.spec.iur – ravnatelj 

· Dijana Gilich, bacc.admin.publ. - zapisničar
· Ivan Matić, mag.oec. – tehnička podrška
Odsutni i pravovremeno opravdani:
· Boško Obradović, prof. - član Upravnog vijeća 

· Slobodan Manović, univ.spec.oec. – pomoćnik ravnatelja za financije 
Predsjednik Upravnog vijeća Marijan Višaticki, dipl.iur. pozdravio je prisutne članove te predložio sljedeći dnevni red:
1. Usvajanje zapisnika s prethodne sjednice,

2. Usvajanje pokazatelja financijskog poslovanja za travanj 2026.g.,

3. Usvajanje Pravilnika o provedbi nabave roba, usluga i radova u jednostavnoj nabavi za 2026. godinu,
4. Odluka o raspisivanju natječaja za 3 medicinska tehničara na određeno i puno radno vrijeme u trajanju od šest mjeseci u djelatnosti sanitetskog prijevoza,

5. Različito
Predloženi dnevni red jednoglasno je usvojen. 

AD/1
Jednoglasno je usvojen zapisnik s prethodne 31. sjednice Upravnog vijeća.
AD/2

Ravnatelj Barišić prisutnima je pojasnio financijski izvještaj za travanj 2026.g. U izvještajnom razdoblju Zavod za hitnu medicinu Požeško-slavonske županije uprihodovao je 433.837,01 eura dok su rashodi iznosili 434.794,04 eura. Stanje obveza na dan 30. travnja 2026.g. je 445.254,77 eura (uključivo s plaćama za zaposlene za travanj). Nije bilo dospjelih obveza. Stanje potraživanja na isti dan je 480.816,18 eura. Ukupno dospjelih potraživanja je 552,11 eura. U mjesecu travnju imamo povećanje plaća od 1% za zaposlenike Zavoda.
Upravno vijeće jednoglasno je usvojilo predloženi izvještaj. 
AD/3

Ravnatelj Barišić prisutnima je pojasnio usvajanje novog Pravilnika o provedbi nabave robe, usluga i radova u jednostavnoj nabavi. Ovim se Pravilnikom uređuje postupak koji prethodi stvaranju ugovornog odnosa za nabavu robe, radova i usluga procijenjene vrijednosti do 50.000,00 eura za nabavu roba i usluga, odnosno 100.000,00 eura za nabavu radova za koje sukladno odredbama Zakona o javnoj nabavi ne postoji obveza provedbe postupka javne nabave. 
Iznosi jednostavne nabave  dijele se na:
- iznos procijenjene vrijednosti nabave do 10.000,00 eura za robu, usluge te do 15.000,00 eura za radove,

- iznos procijenjene vrijednosti nabave do 25.000,00 eura za robu, usluge te do 45.000,00 eura za radove,

- iznos procijenjene vrijednosti nabave do 50.000,00 eura za robu, usluge te do 100.000,00 eura za radove.



Nabavu roba, usluga i radova čija je procijenjena vrijednost manja od 5.000,00 eura Naručitelj  ne iskazuje u Planu nabave.



Postupke jednostavne nabave čija je procijenjena vrijednost veća od 15.000,00 eura naručitelj je obvezan provesti putem modula jednostavne nabave u EOJN RH.



Za nabavu robe i usluga čija je procijenjena vrijednost veća od 25.000,00 eura te za nabavu radova čija je procijenjena vrijednost veća od 45.000,00 eura naručitelj je obvezan provesti postupak jednostavne nabave putem javne objave u modulu jednostavne nabave u EOJN RH. 



Iznimno od gore navedenoga, naručitelj nije obvezan provesti postupak jednostavne nabave putem javne objave u modulu jednostavne nabave:

· Ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni

· Ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, sukladno članku 5. Zakona o izmjenama i dopunama Zakona o javnoj nabavi (NN 48/2026). Razlozi za primjenu ovih iznimki obrazlažu se u objavi u modulu jednostavne nabave EOJN RH


Za predmete nabave čija je procijenjena vrijednost jednaka ili veća od 5.000,00 eura a do 50.000,00 eura za robu i usluge i do 100.000,00 eura za radove, Naručitelj  u Plan nabave unosi  podatke o predmetu nabave i procijenjenoj vrijednosti nabave.

Pravilnik o provedbi nabave robe, usluga i radova u jednostavnoj nabavi je sastavni dio ovog Zapisnika.
Članovi Upravnog vijeća jednoglasno su usvojili ovaj Pravilnik o provedbi nabave robe, usluga i radova u jednostavnoj nabavi.

AD/4

Ravnatelj Zavoda obrazložio je i točku broj četiri, a radi se o zapošljavanju tri medicinske sestre/tehničara na određeno vrijeme u trajanju od šest mjeseci. Zbog bolovanja radnika, rodiljnih dopusta, godišnjih odmora te pojačanog opsega poslova zbog manjka raspoloživih radnika u djelatnosti sanitetskog prijevoza potrebno je zapošljavanje tri medicinske sestre/tehničara (SSS/VŠS) na određeno i puno radno vrijeme. Budući da se radi o zapošljavanju radnika na određeno vrijeme nije potrebna prethodna suglasnosti Ministarstva zdravstva.
Članovi Upravnog vijeća jednoglasno su usvojili ovo Odluku.
AD/5
Pod ovom točkom nije bilo daljnjih rasprava.

Sjednica Upravnog vijeća Zavoda završila je u 10:22 sata.

     Zapisničar


             m.p.
                 Predsjednik Upravnog vijeća

Dijana Gilich, bacc.admin.publ.      

                   Marijan Višaticki, dipl.iur. univ.spec.iur.
__________________________
                                 _____________________________

